蒙莫伯鎔餉酒携即菁村元舉山荘賞菊坐客皆稱歎以詩二首謝  其一
作者：葛勝仲
朝代：宋

paragraphs: 野飲政自樂，何庸拘束交。
窮居闕醇旨，逼此歲欲凋。
冷仙歘照坐，開嘗驚韻高。
秋空映黄菊，氣澄掃微霄。
携之壽佳客，豈諱十里勞。
供釀者誰子，頗疑人姓焦。
三杯反淳朴，一醆破鬰陶。
酒材兼譜至，我醉吟今朝。